**До**

**Общински съвет**

**Русе**

**ПРЕДЛОЖЕНИЕ**

**ОТ ЕНЧО ЕНЧЕВ**

*За Кмет на Община Русе*

*/съгласно Заповед №РД-01-1869/27.06.2024 г.*

*на Кмета на Община Русе/*

**Относно:** Учредяване безвъзмездно право на ползване върху част от недвижим имот – частна общинска собственост, с административен адрес: град Русе, бул. „Ген. Скобелев“ №45, ет.1.

**Уважаеми общински съветници,**

В общинска администрация е постъпило писмо с вх. №30-12791-36/20.06.2024 г. от „Общински транспорт Русе“ ЕАД, ЕИК: 117690845, със седалище и адрес на управление гр. Русе, бул. „3-ти март“ №74, представлявано от Изпълнителния директор Александър Георгиев, с искане да им бъде предоставено безвъзмездно за ползване помещение, разположено на първи етаж от сграда с идентификатор 63427.2.4805.3 по Кадастралната карта и кадастралните регистри на гр. Русе, заключено между точка 7, точка 9, точка главна буква „Г“ и точка главна буква „В“, съобразно проект за реална делба на съсобствена сграда, цялата сграда със застроена площ от 461 кв.м., брой етажи: 3, с предназначение: Административна, делова сграда, с административен адрес гр. Русе, бул. „Ген. Скобелев“ №45, с граници за обекта: на север – стълбище, на изток – сграда 63427.2.4805.2 и терен, на юг – терен и сграда 63427.2.4805.2, на запад – коридор.

За помещението е съставен АЧОС №6643 от 16.02.2012 г., вписан под №1, том 6, Н.Д.1009, ДВР №1935, вх. №1984/28.02.2012 г. по описа на Службата по вписвания – Русе към Агенцията по вписвания, след сключен договор за доброволна делба между Община Русе и Сдружение „Съюз на българските автомобилисти“.

Към настоящият момент помещението се ползва като картов център, в който се продават абонаментни карти за градския транспорт.

Във връзка с възложеното обслужване на всички линии на вътрешно-градската транспортна схема от „Общински транспорт Русе“ ЕАД, считано от 01 юли 2024 г., Изпълнителния директор желае гореописаното помещение – картов център, да бъде предоставено безвъзмездно за ползване със същите функции на представляваното от него дружество, за **срок от 10** /десет/ **години**.

Преписката е разгледана от Комисията по общинска собственост, която с Протокол №7 от 28.06.2024 г. дава своето съгласие за учредяване безвъзмездно право на ползване върху частта от общински имот – конкретно описаното по-горе помещение, за срок от 10 (десет) години, след решение на Общински съвет – Русе.

Предложеното разпореждане не е включено в утвърдената „Годишна програма за управление и разпореждане с имотите, общинска собственост в Община Русе през 2024 г.“

С оглед гореизложеното, и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействие му с общинската администрация, предлагам на Общинския съвет да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 39, ал. 2 и ал. 4, чл. 8, ал. 1 и ал. 9 от ЗОС, чл. 44, ал. 2 и ал. 4 от Наредба №1 за общинската собственост на Общински съвет – Русе, **Общински съвет – Русе реши:**

**1. Допълва годишната програма** за управление и разпореждане с имоти общинска собственост за 2024 г. на Община Русе с учредяване безвъзмездно право на ползване върху част от недвижим имот – частна общинска собственост, представляващ помещение, разположено на първи етаж от сграда с идентификатор 63427.2.4805.3 по Кадастралната карта и кадастралните регистри на гр. Русе, заключено между точка 7, точка 9, точка главна буква „Г“ и точка главна буква „В“, съобразно проект за реална делба на съсобствена сграда – неразделна част към решението, цялата сграда със застроена площ от 461 кв.м., брой етажи: 3, с предназначение: Административна, делова сграда, с административен адрес гр. Русе, бул. „Ген. Скобелев“ №45, с граници за обекта: на север – стълбище, на изток – сграда 63427.2.4805.2 и терен, на юг – терен и сграда 63427.2.4805.2, на запад – коридор, описан в АЧОС №6643 от 16.02.2012 г., вписан под №1, том 6, Н.Д.1009, ДВР №1935, вх. №1984/28.02.2012 г. по описа на Службата по вписвания – Русе към Агенцията по вписвания.

**2. Дава съгласие** за учредяване безвъзмездно право на ползване върху част от недвижим имот – частна общинска собственост, представляващ помещение, разположено на първи етаж от сграда с идентификатор 63427.2.4805.3 по Кадастралната карта и кадастралните регистри на гр. Русе, заключено между точка 7, точка 9, точка главна буква „Г“ и точка главна буква „В“, съобразно проект за реална делба на съсобствена сграда – неразделна част към решението, цялата сграда със застроена площ от 461 кв.м., брой етажи: 3, с предназначение: Административна, делова сграда, с административен адрес гр. Русе, бул. „Ген. Скобелев“ №45, с граници за обекта: на север – стълбище, на изток – сграда 63427.2.4805.2 и терен, на юг – терен и сграда 63427.2.4805.2, на запад – коридор, описан в АЧОС №6643 от 16.02.2012 г., вписан под №1, том 6, Н.Д.1009, ДВР №1935, вх. №1984/28.02.2012 г. по описа на Службата по вписвания – Русе към Агенцията по вписвания, на **„Общински транспорт Русе“ ЕАД, ЕИК: 117690845**, за **срок от 10** /десет/ **години**, което помещение да се ползва като картов център за издаване на абонаментни карти за ползване на линиите от градския транспорт в град Русе.

**Приложения:** Писмо вх. №30-12791-36/20.06.2024 г.; АЧОС №6643/16.02.2012 г.; скица; схема за реална делба на съсобствена сграда; извлечение от протокол №7/28.06.2024 г. на КОС.

.

**ВНОСИТЕЛ,**

**ЕНЧО ЕНЧЕВ**

*За Кмет на Община Русе*

*/съгласно Заповед №РД-01-1869/27.06.2024 г.*

*на Кмета на Община Русе/*