**ДО**

**ОБЩИНСКИ СЪВЕТ РУСЕ**

**П Р Е Д Л О Ж Е Н И Е**

**ОТ ПЕНЧО МИЛКОВ**

*Кмет на община Русе*

**ОТНОСНО:** Изплащане на транспортни разходи на персонала по специализираната социална услуга „Асистентска подкрепа“

**УВАЖАЕМИ ОБЩИНСКИ СЪВЕТНИЦИ,**

Община Русе предоставя социалната услуга „Асистентска подкрепа“, създадена с Решение №393, прието с протокол №17/18.01.2021 г.

В изпълнение на Заповед № РД-18-137/13.02.2024 г. на Изпълнителния директор(ИД) наАгенция за качеството на социалните услуги (АКСУ), в периода **от 20.02.2024 г. до 23.02.2024 г. е** извършена планова тематична проверка за спазването на стандартите за качеството на социалните услуги, спазването на правата на потребителите на социални услуги и за начина, по който общината разходва средства от държавния бюджет в социалната услуга „Асистентска подкрепа“, предоставяна от Община Русе, на адрес: гр. Русе, ул. „Черно море“ № 2.

Установено, че не се изплащат средства за транспорт и придвижване на асистентите, пряко ангажирани с обслужването на потребителите в домашна среда.

Съгласно чл. 38, ал. 2 от Постановление №13 на МС от 29.01.2024 г. за изпълнението на държавни бюджет на Р България за 2024 г., въз основа на трудовите задължения и изискванията за длъжността, определени с длъжностните характеристики, работодателят, а за дейностите, финансирани от общинските бюджети - общинският съвет, утвърждава списък на длъжностите и на лицата, които имат право на транспортни разноски.

Разходите се извършват в рамките на средствата по бюджетите, не се считат за социални и се отчитат като разходи за съответната дейност въз основа на документи, удостоверяващи извършването им (фактури, билети и абонаментни карти).

Във връзка със спецификата на услугата и ежедневните промени в поименния състав на лицата, които предоставят услугата, предлагаме общинският съвет да възложи на кмета да утвърждава списъка.

Предвид гореизложеното и на основание чл. 63, ал.1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общинският съвет да вземе следното

**РЕШЕНИЕ:**

На основание чл. 21, ал.2, във вр. с ал.1, т.23 и 38, ал. 2 от Постановление №13 на МС от 29.01.2024 г. за изпълнението на държавни бюджет на Р България за 2024 г., във връзка с чл. 15, т. 10 от Закона за социалните услуги**,** Общински съвет – Русе реши:

**1.** Утвърждава длъжностите от специализираната социална услуга „Асистентска подкрепа“, финансирана от държавния бюджет с капацитет 384 потребители, на които да се изплащат средства за транспортни разходи през 2024 г., както следва:

1.1. Социални асистенти

**2**. Възлага на кмета на община Русе да утвърди и да актуализира поименния списък на лицата по т. 1.

**ВНОСИТЕЛ**

**ПЕНЧО МИЛКОВ**

*Кмет на Община Русе*