**До**

**Общински съвет**

**Русе**

**ПРЕДЛОЖЕНИЕ**

**ОТ ЕНЧО ЕНЧЕВ**

*За Кмет на Община Русе*

*/съгласно Заповед №РД-01-1869/27.06.2024 г.*

*на Кмета на Община Русе/*

**Относно:** Промяна на характера на собствеността от публична общинска в частна общинска собственост и извършване на дарение спрямо идеални части от правото на собственост спрямо Анаеробна инсталация за разделно събрани биоразградими отпадъци в полза на общините – членове на Регионално сдружение за управление на отпадъците - Русе.

**Уважаеми общински съветници,**

Съобразно Акт №11126/20.06.2024 г. за публична общинска собственост, вписан под №115, том 19, Н.Д. 4027, ДВР 7700, вх. рег. №7893/21.06.2024 г. по описа на Служба по вписванията – град Русе, Община Русе е титуляр на правото на собственост спрямо анаеробна инсталация за разделно събрани биоразградими отпадъци на територията на Регионалното сдружение за управление на отпадъците – Русе (РСУО – Русе), находяща се в гр. Русе, местност „Под Ормана“, включваща следните сгради по Кадастралната карта и кадастралните регистри (КККР) на гр. Русе: двуетажна сграда с идентификатор **63427.60.23.1**, със застроена площ 238 кв.м., с предназначение: Административна, делова сграда; едноетажна сграда с идентификатор **63427.60.23.2**, със застроена площ 65 кв.м., с предназначение: Промишлена сграда; едноетажна сграда с идентификатор **63427.60.23.3**, със застроена площ 11 кв.м. , с предназначение: Сграда за енергопроизводство; едноетажна сграда с идентификатор **63427.60.23.4,** със застроена площ 30 кв.м., с предназначение: Промишлена сграда; едноетажна сграда с идентификатор **63427.60.23.5**, със застроена площ 30 кв.м., с предназначение: Промишлена сграда; едноетажна сграда с идентификатор **63427.60.23.6**, със застроена площ 15 кв.м., с предназначение: Промишлена сграда; едноетажна сграда с идентификатор 63427.60.23.7, със застроена площ 30 кв.м, с предназначение: Промишлена сграда; едноетажна сграда с идентификатор **63427.60.23.8**, със застроена площ 1 025 кв.м., с предназначение: Промишлена сграда; едноетажна сграда с идентификатор **63427.60.23.9**, със застроена площ 297 кв.м., с предназначение: Складова база, склад и едноетажна сграда с идентификатор **63427.60.23.10**, със застроена площ 224 кв.м., с предназначение: Складова база, склад.

С Решение №552, прието с протокол №22/25.05.2017 г. и изменено с Решение №842 по протокол №33/19.04.2018 г., Общински съвет – Русе е дал своето съгласие в общински имот с идентификатор 63427.60.23 по КККР на гр. Русе, да бъде изградена анаеробна инсталация за разделно събрани биоразградими отпадъци на територията на Регионално сдружение за управление на отпадъците, включващо Община Русе, Община Иваново, Община Сливо поле, Община Тутракан и Община Ветово.

Съобразно одобреното със същото решение допълнително споразумение към Споразумение за партньорство (сътрудничество) от 02.05.2017 г. за кандидатстване и изпълнение на проект по процедура BG16М10Р002-2.004 „Проектиране и изграждане на анаеробни инсталации за разделно събрани биоразградими отпадъци“, по приоритетна ос 2 „Отпадъци“ на Оперативна програма „Околна среда 2014 – 2020 г.“, разходите по проекта са разпределени между общините-партньори пропорционално на база дела генерирани смесени битови отпадъци на територията на всяка от общините за периода 2014-2016 г., както следва:

- Община Русе – 82,09%

- Община Иваново – 5,59%

- Община Сливо поле – 4,11%

- Община Тутракан – 6,72%

- Община Ветово – 1,49%.

Съобразно чл. 5, ал. 3 от одобреното от общинските съвети на общините – членове на РСУО – Русе споразумение за партньорство, сключено между общините – членове на РСУО – Русе, на 02.05.2017 г., е уговорено изградената анаеробна инсталация да бъде съсобствена между всички общини – членове на РСУО – Русе (преценявани към въвеждане в експлоатация на инсталацията) при дялове от правото на собственост равни на горепосочените процентни показатели. Изложеното предполага извършването на последващи прехвърлителни сделки в полза на другите общини – членове на РСУО – Русе, съобразявайки, че Община Русе е станала изключителен собственик на анаеробната инсталация към завършването й в груб строеж, и съответно – към въвеждането й в експлоатация, съгласно чл. 92 от Закона за собствеността, като изключителен собственик на терена, върху който е изградена инсталацията.

Към настоящия момент анаеробната инсталация е изградена и въведена в експлоатация с Разрешение за ползване №ДК-07-Р-41/23.05.2024 г., издадено от Началника на Регионална дирекция за национален строителен контрол – Русе.

За прехвърляне собствеността чрез дарение съобразно определените проценти за съответната община, е необходимо анаеробната инсталация да е частна общинска собственост, тъй като съгласно разпоредбите на Закона за общинската собственост (ЗОС), имоти – публична общинска собственост не могат да се даряват. Инсталацията, включваща гореописаните сгради, няма характер на публична общинска собственост и не попада в никоя от хипотезите на чл. 3, ал. 2 от ЗОС.

Предложеното разпореждане не е включено в утвърдената „Годишна програма за управление и разпореждане с имотите, общинска собственост в Община Русе през 2024 г.“

С оглед изложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам на Общинския съвет да вземе следното:

**Р Е Ш Е Н И Е:**

На основание чл. 21, ал. 1, т. 8 и чл. 21, ал. 2 от Закона за местното самоуправление и местната администрация, чл. 6, ал. 1 и ал. 3, чл. 8, ал. 1 и ал. 9, чл. 35, ал. 5 от Закона за общинската собственост, чл. 26, ал. 1, т. 7 и чл. 33, ал. 1 от Наредба №1 за общинската собственост на Общински съвет – Русе, и чл. 5, ал. 3 от Споразумение за партньорство, сключено между общините – членове на РСУО – Русе на 02.05.2017 г., Общински съвет **реши:**

1. **Обявява** Анаеробна инсталация за разделно събрани биоразградими отпадъцина територията на Регионално сдружение за управление на отпадъците **–** Русе, находяща се в гр. Русе, местност „Под Ормана“, включваща следните сгради: двуетажна сграда с идентификатор **63427.60.23.1**, със застроена площ 238 кв.м., с предназначение: Административна, делова сграда; едноетажна сграда с идентификатор **63427.60.23.2**, със застроена площ 65 кв.м., с предназначение: Промишлена сграда; едноетажна сграда с идентификатор **63427.60.23.3**, със застроена площ 11 кв.м. , с предназначение: Сграда за енергопроизводство; едноетажна сграда с идентификатор **63427.60.23.4,** със застроена площ 30 кв.м., с предназначение: Промишлена сграда; едноетажна сграда с идентификатор **63427.60.23.5**, със застроена площ 30 кв.м., с предназначение: Промишлена сграда; едноетажна сграда с идентификатор **63427.60.23.6**, със застроена площ 15 кв.м., с предназначение: Промишлена сграда; едноетажна сграда с идентификатор **63427.60.23.7**, със застроена площ 30 кв.м, с предназначение: Промишлена сграда; едноетажна сграда с идентификатор **63427.60.23.8**, със застроена площ 1 025 кв.м., с предназначение: Промишлена сграда; едноетажна сграда с идентификатор **63427.60.23.9**, със застроена площ 297 кв.м., с предназначение: Складова база, склад и едноетажна сграда с идентификатор **63427.60.23.10**, със застроена площ 224 кв.м., с предназначение: Складова база, склад, предмет на АПОС №11126/20.06.2024 г., вписан под №115, том 19, Н.Д. 4027, ДВР 7700, вх. №7893/21.06.2024 г. по описа на Службата по вписвания – гр. Русе, заедно с всички съоръжения и принадлежности към анаеробната инсталация, без терена, за **частна общинска собственост.**

При приемане на решението по точка 1:

**2.1. Допълва годишната програма за управление и разпореждане с имотите** **общинска собственост в Община Русе през 2024 г.** с извършване на дарение спрямо идеални части от правото на собственост спрямо Анаеробна инсталация за разделно събрани биоразградими отпадъцина територията на Регионално сдружение за управление на отпадъците **–** Русе, находяща се в гр. Русе, местност „Под Ормана“, включваща следните сгради с идентификатори по КК на гр. Русе **63427.60.23.1**, **63427.60.23.2**, **63427.60.23.3**, **63427.60.23.4,** **63427.60.23.5**, **63427.60.23.6**, **63427.60.23.7**, **63427.60.23.8**, **63427.60.23.9** и **63427.60.23.10**, заедно с всички съоръжения и принадлежности към инсталацията, без терена, в полза на общините – членове на Регионалното сдружение за управление на отпадъците – Русе, както следва:

- Община Иваново – 5,59%

- Община Сливо поле – 4,11%

- Община Тутракан – 6,72%

- Община Ветово – 1,49%.

**2.2. Дава съгласие** да бъде извършено дарение на идеални части от правото на собственост спрямо Анаеробна инсталация за разделно събрани биоразградими отпадъцина територията на Регионално сдружение за управление на отпадъците **–** Русе, находяща се в гр. Русе, местност „Под Ормана“, включваща следните сгради с идентификатори по КК на гр. Русе **63427.60.23.1**, **63427.60.23.2**, **63427.60.23.3**, **63427.60.23.4,** **63427.60.23.5**, **63427.60.23.6**, **63427.60.23.7**, **63427.60.23.8**, **63427.60.23.9** и **63427.60.23.10**, заедно с всички съоръжения и принадлежности към инсталацията, без терена, в полза на общините – членове на Регионалното сдружение за управление на отпадъците – Русе, както следва:

- Община Иваново – 5,59%

- Община Сливо поле – 4,11%

- Община Тутракан – 6,72%

- Община Ветово – 1,49%.

**Приложения:** 1. Копие на АПОС №11126/20.06.2024 г.;

2. Скица;

3. Копие на Споразумение за партньорство от 02.05.2017 г.

**ВНОСИТЕЛ,**

**ЕНЧО ЕНЧЕВ**

*За Кмет на Община Русе*

*/съгласно Заповед №РД-01-1869/27.06.2024 г.*

*на Кмета на Община Русе/*